La política de 3Dart Digital Solutions, SL ha de respectar i protegir els drets de privacitat dels visitants dels llocs web que pertanyen i / o són operats per 3Dart Digital Solutions, SL (el "Lloc").\nAquesta declaració de privacitat revela com recollim i fem servir informació al nostre lloc web.\n3Dart Digital Solutions, SL recopila informació de diverses maneres de el Lloc. Hi ha casos en què podem demanar-li informació personal, com el seu nom, adreça de correu electrònic i adreça postal. 3Dart Digital Solutions, SL utilitza aquesta informació per, en última instància, enviar comandes, informació sobre la nostra empresa, material promocional i verificar la disponibilitat de productes i serveis. La informació de contacte de el client també s'utilitza per posar-se en contacte amb el visitant quan sigui necessari i no es comparteix amb altres empreses que vulguin posar-se en contacte amb els nostres visitants. Quan reserva productes i serveis en línia, la informació financera que es recopila s'utilitza per facturar a l'usuari només per compres i serveis. Recordeu sempre que qualsevol informació que es divulgui és informació pública i ha de tenir precaució quan decideixi divulgar la seva informació personal.\nÚS D'ADRECES IP\n3Dart Digital Solutions, SL recopila adreces IP a les finalitats de l'administració del sistema, per reportar informació agregada als seus professionals dins d'una corporació i per auditar l'ús del Lloc. Podem i farem servir adreces IP per identificar un usuari i per reunir informació demogràfica àmplia. Revisi cada servei abans d'usar-lo i només usi aquells que divulguen informació amb la qual se senti còmode per compartir.\n3Dart Digital Solutions, SL es reserva el dret d'utilitzar una funció del seu navegador web d'Internet anomenada "galeta" per assignar una identificació única al seu ordinador. Les cookies són arxius que el seu navegador web col·loca en el disc dur del seu ordinador. 3Dart Digital Solutions, SL crea i després utilitza aquests arxius de galetes per rastrejar les seves clics a mesura que avança en el Lloc web de grauluminotecnia.com. Les cookies ens permeten proporcionar funcions que simplifiquen la seva experiència, com guardar i recuperar contrasenyes, i recuperar informació sobre visites passades i altres preferències. Això li estalviarà haver de tornar a introduir aquesta informació en cada visita a l'Lloc web de grauluminotecnia.com. La majoria dels navegadors web generalment es poden configurar per evitar l'ús de cookies. No obstant això, desactivar l'ús de galetes pot fer que certes àrees del nostre lloc siguin inaccessibles.\nSEGURETAT I PRIVACITAT DE MENORS\n3Dart Digital Solutions, SL no es dirigeix a nens menors d'edat ni espera atraure els nens al seu lloc. A causa d'això, les nostres mesures de privacitat no s'han desenvolupat específicament per a la protecció dels nens a Internet. Demanem que els menors enviïn informació a 3Dart Digital Solutions, SL només amb el consentiment exprés i la participació d'un pare o tutor legal.\nMolts llocs web poden vincular a 3Dart Digital Solutions, SL i podem vincular a altres llocs web que creiem que poden ser d'interès per als nostres visitants.\nSol·licitem el seu permís per obtenir dades estadístiques de la seva navegació en aquesta web, en compliment de Reial Decret llei 13/2012. Si continua navegant considerem que accepta l'ús de cookies. OK | Política de privacitat


Portada > Noticies > VI Col·loqui d'Estudis Transpirinencs\nEls Pirineus: Frontera i Connexió\nEl tram final del Camí d'Andorra\nSe celebrà a Núria els dies 2, 3 i 4 d'octubre, sota el patrocini i organització de:\n- Institut Ramon Muntaner (Fundació privada de Centres d'Estudis de Parla Catalana, amb\nla participació de la Generalitat de Catalunya)\n- Coordinadora de Centres d'Estudis de Parla Catalana\n- Patronat Francesc Eiximenis, de la Diputació de Girona\n- Centre d'Estudis Comarcals del Ripollès\nEl contingut d'aquest col·loqui es pot deduir de les comunicacions presentades:\nUna conferència inaugural, a càrrec del Dr. Patrici Pojada, de la Universitat de Toulouse-le Mirail, sobre el tema: "Els Pirineus: frontera i connexió a l'època moderna (s. XVI-XIX)"\nPresentació del llibre "La identitat de la frontera pirinenca: Efectes socials i polítics al nord de Catalunya des de la creació de Montlluís (1677-1698)", d'Oscar Jané.\nDues Ponències: Una, a càrrec del Dr. Modest Fluvià, professor de Fonaments de l'Anàlisi Econòmica de la Universitat de Girona, amb el títol: "Perspectives econòmiques de les comarques pirinenques: una mirada retrospectiva i prospectiva".\nI l'altra, a càrrec d'Albert Moncusí, professor de Sociologia i Antropologia Social de la Universitat de València, amb el títol: "Els cerdans i la ralla, tres-cents cinquanta anys després: Societat(s), cultura (es) i identitats"\nVint-i-quatre Comunicacions a càrrec dels següents: Jordi Ribera, Lluís Obiols, Alexandra Capdevila, Jordi Font i David Gràcia, Daniel Balldelou, Miquel Sitjar, Benigne Marquès, Ramon Arnabat, Antoni Sánchez, Jordi Rubió, Laia Creus, Víctor Fuses, Myriam Almarcha, Abel Ajates, Antonio Ramo, Camila del Mármol, Montserrat Molí, Antoni Llagostera, Helena Alonso, Gentil Puig, Jordi Piferrer, Jordi Süils, Beatriu Tenas i Maria Pau Gómez.\nEn tots els temes tractats hi havia una clara dimensió històrica, tractada des de diferents punts de vista: sociològic (8), econòmic (3), geografia i excursionisme (4), costumbrista (3), lingüístic (2), dret internacional (1), pensament (1), art (3).\nFinalment hi hagué una Taula Rodona amb la participació de: Antoni Pol (Coordinador de Trobades de la Societat Andorrana de Ciències), Tünde Mikes (Universitat de Girona, projecte RESOPYR) i Martina Camiade (Universitat de Perpinyà. Institut Franco-Català Transfronterer). El títol de la Taula Rodona era: "Present i futur dels Pirineus . . . entre tres estats". Els tres estats són: França, Andorra i Espanya. Es tractaren els següents temes:\n- A tot Europa hi ha una voluntat, per part dels estats, de promocionar i unir regions properes a les fronteres (Eurodistrictes). Es fan plans de desenvolupament a tres nivells: Turisme, Sanitari-Social i Educació.\n- En el cas de França i Catalunya-Espanya, s'estan desenvolupant projectes conjunts, com és el cas d'un Hospital Transfronterer i d'una Depuradora d'aigües a Puigcerdà.\n- Hi ha diferents Programes europeus com ara: Interreg, Life Plus, Feder i Leader, que impulsen aquests tipus de projectes.\nRuta del Llobregat i Ruta del Segre\n+ clic per ampliar Foto 1\nItinerari Camí d'Andorra\n+ clic per ampliar Foto 2\nEl Guia Josep Cirera\n+ clic per ampliar Foto 3\nTractant-se d'un representant de l'Associació d'Amics del Camí de Pallerols de Rialb a Andorra, adjuntem un resum de la Comunicació que va presentar Jordi Piferrer.\nEl títol de la Comunicació és: Un camí d'evasió a través dels Pirineus: D'Oliana a Andorra. Aquest és el resum.\nEn aquesta comunicació vull parlar:\n1. D'un itinerari que va d'Oliana a Andorra i que transcorre paral·lel al riu Segre pel seu marge dret. Aquest itinerari està format per un conjunt de camins tradicionals milenaris que recorren part de la Baronia de Rialb i de l'Alt Urgell de Sud a Nord, entrant a Andorra per Mas d'Alins, entre Argolell i Arduix.\nAquests camins estaven perduts i abandonats. Hem constituït una associació: Associació d'Amics del Camí de Pallerols de Rialb a Andorra, per recuperar-los, recuperant amb ells una part del nostre patrimoni històric i natural.\n2. Parlaré també d'una expedició que va seguir aquest camí al novembre de 1937, en la seva fugida des de Barcelona cap a Andorra. En aquesta expedició hi anava Josepmaria Escrivà de Balaguer, que anys més tard -concretament el 6 d'octubre de 2002- va ser canonitzat a Roma, pel Papa Joan Pau II.\n3. Diré també algunes coses sobre el guia d'aquesta expedició: Josep Cirera, de Cal Roger de Bellestar.\n4. Finalment parlaré dels Camins de Llibertat i del respecte a la llibertat de tothom.\nEn quant a l'itinerari, em vull centrar en els camins d'evasió que van de Barcelona a Andorra, i que van ser utilitzats en els anys 1936-1944, marcats per guerres i persecucions.\nHi ha molts camins per anar de Barcelona a Andorra. Simplificant, podríem parlar de dues grans rutes (Foto 1):\na) Ruta del Llobregat: per Manresa - Cadí - la Rabassa - Sant Julià de Lòria\nb) Ruta del Segre: per Ponts i Oliana, amb moltes rutes que es subdivideixen, travessen els Pirineus, i arriben gairebé sempre a Sant Julià de Lòria.\nTinc abundant documentació sobre 12 expedicions que mostren algunes d'aquestes rutes per entrar a Andorra. Nou d'elles són inèdites.\na) Tres entren a Andorra pel Cadí i la Rabassa seguint la Ruta del Llobregat, per Manresa.\nb) Dues salten del Llobregat (Manresa - Solsona) al Segre (Oliana).\nc) Set van directament per la Ruta del Segre, amb variants.\n- La Ruta del Segre. El més normal era passar per Boumort, Port del Cantó, Sant Joan de l'Erm, Bosc de Santa Magdalena, Bordes de Civís, Coll de Laquell i baixar per Bixessari fins a Sant Julià de Lòria.\n- La Ruta del Llobregat. Amb moltes variacions transcorria per: Manresa, Sant Mateu de Bages, Riu de Valldora, Santuari de Lord, Sant Llorenç de Morunys, rodeig del Port de Compte, Coll de Port, Tuixén, Serra del Cadí, Riu Segre (per la Palanca d'Alàs), Arcavell, la Rabassa, Sant Julià de Lòria.\nTrobareu la descripció d'aquestes expedicions entrant a l'apartat Història - Altres expedicions, d'aquesta web.\nMés del 80% de les expedicions que van entrar a Andorra ho feren per Sant Julià de Lòria. L'altre 20% ho feren per altres indrets: Els que venien de la Cerdanya entraven per la Vall del Madriu i Escaldes, i els que venien dels Pallars entraven cap a Andorra la Vella i més amunt.\n- Entre els anys 1936-1944, aquests camins van ser recorreguts en els dos sentits, degut a la intransigència d'ideologies totalitàries:\na) En la repressió comunista i anarquista dels anys 1936-39, van ser recorreguts de Sud a Nord, entrant a Andorra unes deu mil persones. Vuit mil, segons Amparo Soriano.\nb) Als anys 1938-1940 i posteriors, la repressió franquista produí una altra fugida pels mateixos camins i en la mateixa direcció de Sud a Nord.\nc) Durant la Segona Guerra mundial (1942-1944) la repressió nazi va fer que es produís, de Nord a Sud, un èxode a través dels Pirineus xifrat en unes 100.000 persones (Josep Calvet). A través d'Andorra, potser unes 3.000.\nL'expedició de sant Josepmaria Escrivà de Balaguer\nEm vull detenir especialment en una d'aquestes expedicions d'evasió, que es produí a la tardor de l'any 1937 perquè (entre altres coses) és de la que tinc més informació:\n- 8 documents històrics (4 de 1937 i 4 Memòries de 1975)\n- 20 entrevistes al guia Josep Cirera (encara està viu)\n- He parlat amb altres dues persones que van coincidir amb aquesta expedició: Josep Boix, de Juncàs i Eugeni Coll, de Fenollet.\n- He parlat amb experts del territori que ens han acompanyat en l'itinerari.\nSortiren de Madrid el 8 d'octubre de 1937 i passant per València arribaren a Barcelona el 10 d'octubre. 41 dies estigueren a Barcelona esperant els guies de Peramola. Finalment sortiren de Barcelona el dia 19 de novembre i arribaren a Andorra el 2 de desembre de 1937, després de 14 dies. Aquets 14 dies es van emprar així: Sortida de Barcelona el 19.11.1937, el mateix 19 dormen a un Paller de Peramola, el 20 a la Casa de Vilaró, el 21 a l'església de Pallerols, del 22 al 27 viuen en una Cabana als boscos de Pallerols, el dia 28 apareix el guia Josep Cirera al Barranc de la Ribalera i comencen les etapes de nit, el 29 arriben a Fenollet, el 30 a Baridà, l'1 de desembre a les Roques de Cal Roger i el 2 entren a Andorra per Mas d'Alins.\nCaminaven 12 hores a la nit i descansaven 12 hores de dia. Poc menjar, fred, caigudes freqüents, ungles arrancades, ferides, esgotats. En 17 mesos, des del 18 juliol de 1936 fins que van arribar a Andorra el 2 de desembre de 1937, Escrivà de Balaguer va perdre 40 Kg.\nEl recorregut total és d'uns 100 Km, amb un desnivell positiu de 4.800 m. i negatiu de 4.200 m. (Foto 2)\nActualment aquest itinerari, que en diem "Camí d'Andorra", està perfectament senyalitzat amb els colors blau i groc i anualment el recorre molta gent (unes mil persones), de diferents indrets de Catalunya, de molts llocs d'Espanya i també de diferents països d'Europa. Podeu veure l'apartat Notícies de la web.\nEls Guies de Peramola i el Guia principal\nCom a totes les expedicions, hi acostumava a haver uns guies locals i un guia principal. Els guies locals són gent de Peramola i de la Baronia de Rialb: Mateu Molleví Roca, Antoni Bach Pallarès, Pere Sala Jou, Lluís Campabadal Esteve i Josep Boix Betriu, de Juncàs. Aquest connecta amb en Josep Ramonet, de Ca l'Armenter d'Organyà, que és qui fa baixar al guia principal, Josep Cirera Fàbrega (Foto 3), de Cal Roger de Bellestar. Podeu veure la seva història a la web.\nVoldria concloure aquesta comunicació amb unes breus reflexions sobre el respecte a la llibertat en tots els seus àmbits: Llibertat de travessar els Pirineus sense necessitat de ser perseguit. Llibertat de pensament ideològic, cultural, polític. Llibertat de culte religiós. Llibertat d'expressió, amb el consegüent respecte a la llibertat dels altres.\nEntre altres llibres que podria comentar que posen de manifest la intolerància de les ideologies totalitàries de l'època (el nazisme, el marxisme i moviments llibertaris radicals), vull citar un paràgraf d'un llibre, Als afores de Jericó, escrit per Julián Herranz, Cardenal de l'església catòlica, que conte una anècdota referent a sant Josepmaria Escrivà de Balaguer. Diu així:\nQuan una alta autoritat del franquisme va comunicar a Escrivà de Balaguer que anaven a detenir al professor de la Universitat Complutense de Madrid, Rafael Calvo Serer, numerari de l'Opus Dei, per la seva oposició al règim de Franco, li va contestar:\nÉs que no pensa com vostè. Em sembla que aquesta és la frase que defineix perfectament una de les causes principals de la intolerància: Vostè no pensa com jo, doncs el tanco a la presó o el mato.\n- Prop de cent milions de morts, diu George Steiner, pensador austríac, en una conferència a Holanda al maig del 2004, "La idea de Europa", va produir en 30 anys (del 1914 al 1945), la intolerància dels règims totalitaris (nazisme, comunisme i altres ideologies intolerants): guerres, fam, deportacions, camps de concentració, massacres ètniques.\n- Davant la pregunta: Els Pirineus: frontera o connexió?, opto clarament per la segona: la connexió, el diàleg, la solidaritat, el respecte, la llibertat.\nAutor myriam almarcha paris | 21/04/2010\nComentari MIRY,ME gusta mucho la trayectoria de tu carrera,es muy interesante tu proyecto,dime cuando comensaste en este bello mundo,me gustaria saber mas de esta vida artistica que tu llevas,y tambiem de tu vida como persona natural,me interesas mucho,chao fraga.\nAutor Luis MÂª (Bilbao) | 08/10/2009\nComentari Interesante y emotivo seguir la estela de los que hicieron ese recorrido histÃ³rico en medio de las dificultades de la noche y el invierno, acosados por la angustia de la persecuciÃ³n y el atropello de su derecho al respeto de sus convicciones.\nÂ¡Muchas gracias, Jordi por tu esfuerzo para no perder esos trazos!\nAutor Daniel (Igualada) | 07/10/2009\nComentari He llegit l´informació, i a més a més d´aprendrà de la mateixa, l´ha troba molt interesants.\nVoldría felicitar a totes les persones, que en el seu treball han recuperat part de la nostra historia i el Camí.\nAutor M. Pilar | 07/10/2009\nComentari Molt interessant poder participar amb una comunicació a aquestes Jornades.\nFelicitats a en Jordi Piferrer\nNúria, 4 d'octubre de 2009


:: Laberints d'enlloc ::.\nenlloc > laberints\n"De Dèdal a internet... Un llarg camí? Més aviat un petit tram: exactament com dos punts veïns en un laberint".\nJacques Attali "The Labyrinth in Culture and Society" (ATTALI 1999)\n> Bitàcora de laberints\nLaberints d'enlloc és un espai dedicat a la cultura dels laberints. És també una via d'accés per experimentar alguns laberints digitals.\nEl Taller d'Intangibles ha treballat força al voltant de la idea del laberint. En intervencions en l'espai o en sistemes interactius. Entre aquests darrers hem treballat sota el concepte del laberint dinàmic que canvia la seva estructura i configuració segons les circumstàncies. En un context que fins fa poc estava dominat per la linialitat i la unidireccionalitat narrativa i comunicacional, el laberint ens interessa perquè representa un oasi cultural de recorreguts no linials i connectivitat. Amb la importància adquirida per la informàtica i la difusió massiva de l'ordinador personal i altres dispositus digitals, el laberint apareix, conjuntament amb l'arbre i la xarxa, com una metàfora dels sistemes d'accés aleatori. Sobre l'arbre té l'avantatge de no necessitar un tronc únic des d'on es ramifiquen els camins. De la xarxa es diferencia per l'ordenament "capriciós" de les connexions, que posa en joc la capacitat de fer previsions i revisar-les de l'usuari.\nEl laberint és un element ric en significats i abundant en substrats històrics i culturals. Es relacionen amb l'inesgotable font d'inspiració que són els mites grecs (Dédal, Creta i el Minotaure) i amb els centres de curació de l'antigüitat (Delfos, Éfesos,...). També és present en la iconografia de les cultures celtes. En l'edat mitjana europea els laberints d'un �nic cam� que s'entortolliga al voltant d'un centre són instruments per a l'experiència iniciàtica. Els trobem en el paviment de moltes catedrals (Chartes, Maastrich,...) on sovint era recorregut per les processons. Després del període de la Reforma apareixen els laberints als jardins aristocràtics (principalment anglesos). Aquests ja no tenen un únic camí sinó múltiples bifurcacions i es plantegen com un repte per a la capacitat d'orientació del visitant.\nDes d'un punt de vista actual, el laberint es pot interpretar com a metàfora d'un sistema complexe o de l'ordre que emergeix del caos. També és útil per aproximar-nos al sistemes interactius estudiant-los des del punt de vista local i subjectiu de l'usuari.


01198 GRAN PARCEL·LA AMB VISTES - Atic Gestió\nTipologia Casa\tLloguer o venda Venda\tUbicació Viladecavalls Zona Can Turu Preu 280.000 € Superficie (m²)130Dormitoris3Banys1Certif. EnergèticaEN TRÀMIT\nCasa situada a Can Turu, d’estil clàssic i envoltada de natura. Construïda en una parcel·la de 1.600m2, amb possibilitat de segregar-se en dues, mirant a la muntanya de Montserrat.\nEs compon de 2 edificacions, la casa principal i un magatzem traster amb dormitoris.\nCasa principal: Té un bonic porxo d’estil modernista que dóna pas al saló menjador d´uns 20m2, amb xemeneia i aire condicionat. Disposa de 3 dormitoris complets, tots ells exteriors, el principal amb 15m2 i gran armari de paret. Cuina equipada junt el menjador. Bany complet amb plat de dutxa i sala safareig. Tot això en un mateix nivell. Enfront de la casa es troba la zona de piscina i solàrium.\nEdifici magatzem: Té 2 dormitoris amplis i exteriors. Diversos trasters i zones de magatzematge d’eines. Disposa d’un foc a terra.\nL’habitatge es troba apta per a entrar a viure, encara que necessita ser actualitzada. Té possibilitat d´augmentar la superfície construïda. La calefacció a la casa principal és de gas natural a través de radiadors. Aire condicionat a la sala. Les finestres són d’alumini “Climalit”. Les portes en fusta de roure. El sòl en gres.\nLa parcel·la és de 1.600m2 amb una longitud de façana de 73 metres. Gaudeix de vistes esplèndides a la muntanya. En la part de façana té un garatge magatzem de 15m2 amb porta metàl·lica. A més hi ha la possibilitat de pujar diversos vehicles dins del terreny a través d’una rampa d’accés. Gaudeix d’una gran superfície de zona enjardinada, actualment amb arbres fruiters i cultiu de vegetals. Distribuït en dos bancals. Una característica diferencial de la parcel·la és que té possibilitat de segregar-se una part del terreny i efectuar la construcció d’un altre habitatge o simplement vendre-la.\nÉs una autèntica oportunitat per a qui desitgi viure en plena naturalesa, en una de les millors zones de Viladecavalls.


Ontinyent uneix esforços per fer front al consum d’alcohol entre els joves – Portalcomarcal\nInicio>La Vall d'Albaida>Ontinyent>Ontinyent uneix esforços per fer front al consum d’alcohol entre els joves\n16 noviembre, 2015 Portal Comarcal2140\nRetardar l’inici al consum d’alcohol entre els més joves, educar-los en un consum responsable quan aquest s’ha produït, i canviar l’actitud de les famílies davant esta problemàtica. Aquestos son els objectius del Grup de Prevenció del Consum d’Alcohol, una iniciativa impulsada pel Govern d’Ontinyent per unir esforços amb col·lectius i entitats vinculats a aquesta qüestió i treballar de manera més coordinada i eficient.\nLa iniciativa, a la que es ve treballant des de fa dos anys a instàncies de l’alcalde, Jorge Rodríguez, està servint per dur a terme diverses accions com el programa d’oci nocturn a la piscina coberta, a les que ara s’afegiran de noves com un taller de mediadors i un concurs de logotips per a les accions que realitze el grup d’ara endavant.\nEl regidor d’Educació, Óscar Borrell, explicava que “volem donar una nova empenta a aquest grup, activitats com les de l’oci nocturn a la piscina estan sent un èxit, i volem seguir treballant tots en esta línia per aconseguir una societat més sana”, manifestava.\nLes regidores de Joventut (Katty Ushiña) i Sanitat (Matilde Francés), junt a representants de l’Associació d’Hostelers, la Unitat de Prevenció Comunitària de la Mancomunitat de Municipis, el Consell Local de la Joventut, la INTERAPA, i representants dels diversos departaments municipals implicats (Educació, Benestar Social, Sanitat, Policia Local, Gabinet Psicopedagògic) assistien a la presentació de les noves activitats.\nLa tècnica d’Educació, Emília Tortosa, explicava que el concurs de logotips per al Grup de Prevenció del Consum d’Alcohol, dotat amb un premi de 300 euros, estarà obert a majors de 16 anys. Al mateix s’haurà de presentar dissenys elaborats amb qualsevol tècnica de dibuix digital, preferiblement vectorial i temàtica juvenil, tenint en compte que haurà de ser reproduïda en impremta, webs i suports multimèdia. La presentació d’originals es farà fins al 31 de desembre de 2015 a l’email regidoria.politicasocial@ontinyent.es, seguint les indicacions de les bases que es publicaran a www.ontinyent.es\nL’altra nova activitat és un taller de mediadors i mediadores juvenils en prevenció i consum d’alcohol, que tenia una primera sessió formativa ahir dimecres per a un grup de joves que el proper dissabte dia 14 faran una sessió pràctica, a la qual faran diverses recomanacions a altres joves als espais on es practica el “botelló”. El tècnic de Benestar Social, Miguel Colorado, explicava que estos explicaran la importància de compensar bevent aigua el descens dels nivells d’hidratació en el cervell que provoca l’alcohol, i repartiran preservatius i fullets informatius.\nDes d’una de les entitats participants, la Unitat de Prevenció de Drogodependències de la Mancomunitat, Loreto Belda destacava que “participar d’aquest grup ens suposa més oportunitats d’aprofundir en la sensibilització i impulsar més activitats en companyia d’altres col·lectius, tenir més res amb professorat, i a més a les xerrades que ja veníem fent podem parlar d’altres activitats que es facen al marc d’aquest grup. És molt positiu perquè d’aquesta manera poden eixir més idees i traure-les endavant serà més fàcil que actuant per separat”, concloïa.\nTagged Alejandro Muñoz – Empresa Multiservicios, INTERAPA, Katty Ushiña, Matilde Francés, Ontinyent, Ontinyent uneix esforços per fer front al consum d'alcohol entre els joves, Oscar Borrell\nEl Ple de l’Ajuntament d’Ontinyent aprovava per unanimitat de tots els grups polítics municipals el III Pla de Reactivació Econòmica\nL’horari de les cremes a Ontinyent es modifica per la sequera i el període de Setmana Santa i Pasqua\nIgualment, des d’aquest diumenge 13 d’abril, “Diumenge de Rams” i fins dilluns 28 d’abril, “Dilluns de Sant Vicent”, estan prohibides\nOntinyent: Un espectacle sobre la batalla de Lepant\nLa vetllada va incloure a la seua primera part la representació per part del Ballet Òpera del poema simfònic “Lepant,\nL’Ajuntament de Carlet ajudarà amb 100 € els estudiants per al transport públic


Mataró acollirà el dimarts 13 de desembre al Foment Mataroní una nova Marató de Donació de Sang - Ajuntament de Mataró\nMataró acollirà el dimarts 13 de desembre al Foment Mataroní una nova Marató de Donació de Sang\nCom a novetat, per evitar esperes es podrà reservar llitera per Internet\nMataró tornarà a acollir una nova Marató de Donació de Sang. La iniciativa tindrà lloc al Foment Mataroní el proper dimarts 13 de desembre, de 10.00 a 22.00 h ininterrompudament.\nLa Marató de Donació de Sang està organitzada pel Banc de Sang i Teixits, conjuntament amb l’Ajuntament de Mataró, l’Associació de Donants de Sang del Maresme, Creu Roja Mataró i el Foment Mataroní. La iniciativa l’han presentat avui en roda de premsa la regidora de Família, Benestar Social, Salut i Consum, Olga Ortiz; la cap de promoció del Banc de Sant i Teixits, Gala Cortel; i el president de l’Associació de donants de sang del Maresme, Evarist March.\nLa Marató persegueix com a objectiu principal sensibilitzar sobre la necessitat de prendre costum de donar sang i captar nous i noves donants. Com a novetat, per tal d’evitar aglomeracions i facilitar l’organització, es podrà fer la reserva prèvia de llitera a través de l’espai web www.donarsang.gencat.cat.\nCom ja és habitual, la Marató es convertirà en una jornada lúdica, amb sortejos, regals i activitats per a grans i petits, en col·laboració amb diferents establiments comercials i entitats. Així, es repartirà un obsequi als primers 200 donants, a càrrec de Perfumeries Mañach; se sortejarà un val per a un sopar al restaurant Les Mil i Una per a dues persones; un patchwork donat per & Didals i 10 entrades per a un monòleg de La Cova. A més, hi haurà un espai lúdic per a la mainada, un refrigeri i s’estan programant altres activitats.\nLa Marató de Donació de Sang tindrà presència a les xarxes socials, de manera que es podrà fer el seguiment de la jornada a Facebook (grup Maratons Donació de Sang) i Twitter (MaratonsSang).\nPer donar sang cal tenir entre 18 i 70 anys, pesar 50 kg o més i no haver patit hepatitis després dels 12 anys. No és necessari anar en dejú.\nSegons dades del Banc de Sang, 1 de cada 10 persones que entra a un hospital necessitarà una transfusió, i cada 3 segons algú necessita sang a Catalunya. Per aquest motiu, cal donar sang amb regularitat: es pot donar sang cada dos mesos, els homes fins a 4 vegades a l’any, i les dones 3.\nAbans de complir els 75 anys més del 70 % de la població necessitarà rebre sang o derivats. De cada donació se’n beneficien com a mínim tres persones perquè se n’obtenen concentrats d’hematies, plaquetes i plasma.


Muria Bio, gran triomfadora en el III Concurs Hispanoluso de Mels Ecològiques – Muria\nLa marca ecològica més guardonada del país ha rebut 3 nous ‘Ruscs de Plata’ i la màxima puntuació en la categoria de mels clares d’aquesta edició, amb 84 punts, ha estat per a la varietat d’Espígol\nEl Perelló (Tarragona), 20 d’abril de 2021.- Muria BIO, la marca de mels ecològiques de l’empresa Mel Muria , ha rebut la màxima puntuació en el III Concurs Hispanoluso de Mels Ecològiques i situa tres de les seves mels entre les millors d’Espanya.\nLa marca ecològica més guardonada del nostre país ha aconseguit tres ‘Ruscs de Plata’, el màxim reconeixement, en el prestigiós Premi internacional.\nLes tres varietats de mel ecològica Muria BIO premiades han estat les de Taronger, Romaní i Espígol. Aquesta darrera ha aconseguit la màxima puntuació de totes les mels premiades en la categoria de mels clares , amb un total de 84 punts.\nEl Concurs Hispanoluso de Mels Ecològiques, organitzat per l’Oficina Verda de la Universitat de Lleó i per la Consultora Apícola Urzapa, és l’únic que avalua mels professionals del conjunt de la Península Ibèrica. En la present edició deu mels clares de set comunitats autònomes (Navarra, Balears, Castella-La Manxa, Galícia, Castella i Lleó, Canàries i Catalunya), com en el cas de Muria BIO, i altres tantes fosques de sis CC.AA. han arribat a la final d’aquest certamen internacional, que s’ha celebrat, a finals de març, a la Facultat de Veterinària de Lleó, en aquesta ocasió sense públic a causa de la pandèmia.\nLes mels concursants s’han seleccionat entre més de 40 mostres rebudes, de les quals 38 varen ser admeses.\nEn aquesta ocasió el jurat ha estat compost per Rosa Valencia, professora de Botànica i que ha exercit de presidenta, Bernardo Prieto, professor de Tecnologia dels Aliments, Félix Adanero, investigador apícola i inspector de sanitat, Adolfo Benéitez, sommelier i president d’ASLE i Rosa María Gutiérrez cuinera d’Entrepeñas amb 70 anys de tradició a la muntanya lleonesa.\nLa gamma de mels ecològiques Muria BIO té presència en tendes especialitzades i al Canal Horeca. La política empresarial de la companyia manté un fidel compromís social i mediambiental i duu a terme nombroses accions per mantenir la biodiversitat més allà de la cura de les abelles. Recentment ha llançat la primera línia de caramels de mel ecològica amb envàs 100% compostable del món i ha certificat, de la mà de PEFC Espanya, la primera mel provinent de boscos certificats en Gestió Forestal Sostenible d’Europa i la primera que s’exporta a nivell mundial.\nEn la darrera edició del prestigiós premi internacional BIOLMIEL, celebrat fa unes setmanes, Muria BIO també ha aconseguit 4 medalles d’or, 1 de plata i 2 màximes certificacions a les millors mels de la seva categoria per 5 de les varietats de les seves mels ecològiques.\nLa família Muria, apicultors des de 1810, es dedica, a més d’extreure, envasar i comercialitzar mel de primera qualitat, a divulgar els segles d’experiència sobre les abelles al Muria Centre d’Interpretació Apícola. Allà poden veure’s les instal·lacions d’on extreuen la mel, fer turisme apícola i sensibilitzar-se sobre la necessitat de cuidar les abelles per evitar la seva extinció.\nBy MelMuria| 2021-04-22T10:07:06+00:00\t20 April , 2021|Notícies|0 Comments


Finalitzen les obres de Cala Vedella Nord, amb la reforma de la carretera i la creació d'un carril bici i d'un mirado - Ajuntament de Sant Josep\nInici > Noticias > Finalitzen les obres de Cala Vedella Nord, amb la reforma de la carretera…\nFinalitzen les obres de Cala Vedella Nord, amb la reforma de la carretera i la creació d’un carril bici i d’un mirado\nLes obres de reforma de Cala Vedella nord han finalitzat aquesta mateixa setmana, culminant un projecte de millora i modernització dels accessos i dels serveis d’aquesta zona. S’ha ampliat i renovat del ferm de la carretera, amb paviment antilliscant, ampliant el vial fins a 6 metres. A més a més, s’ha creat un carril bici de gairebé tres quilòmetres, que uneix la cruïlla de la carretera de Cala Molí amb la platja. Amb aquest projecte queden també connectades les platges de Cala Vedella i Cala Molí amb carril bici.\nLa reforma també ha inclòs la creació d’un mirador sobre els penya-segats, amb algunes places d’aparcament perquè els conductors puguin aturar-s’hi, i amb bancs per gaudir de les vistes. L’alcalde de Sant Josep, Josep Marí Ribas, i el regidor d’Obres, Josep Guasch, han visitat avui la zona acompanyats pels responsables de l’obra.\nS’han aprofitat aquestes obres per renovar la xarxa d’aigua, que estava en molt mal estat, i per soterrar les línies de telefonia i telecomunicacions. Finalment, s’ha creat una petita rotonda baix Cala Vedella per poder facilitar el trànsit i, especialment, la circulació dels autobusos.\nEn total, aquestes obres han suposat una inversió de 683.000 euros, finançada íntegrament per l’Ajuntament, a través d’un préstec del fons Financer de l’Estat per a la Modernització de les Infraestructures Turístiques (FOMIT).


Has deixat el llistó molt alt! | Sóc de Sant Cugat\nPep Tugues ha anunciat que deixarà la direcció del Teatre-Auditori Sant Cugat. Juntament amb el teu equip has estat indubtablement el millor director que aquest equipament ha tingut en aquests 26 anys d’existència. Ets el màxim responsable de convertir el Teatre-Auditori de la nostra ciutat en un referent per al conjunt d’escenaris d’arreu de l’Estat espanyol.\nLa plantilla, els abonats, el públic i el conjunt de la professió: autors i autores, actors i actrius, directors i directores, productores i empreses de les diferents arts escèniques et trobaran a faltar. Pep, molt difícilment fitxaran un nou responsable del Teatre-Auditori que garanteixi la teva dedicació i compromís, experiència i coneixement, i que assoleixi la diversitat i el nivell artístic de les programacions i l’alta mitjana d’ocupació per part del públic.\nEl llistó l’has deixat molt alt! Gràcies per la feina feta.\nAquesta és l’última entrevista que li vaig fer al Pep Tugues, però que, evidentment, no serà la darrera.\nLa vaig publicar al TOT Sant Cugat l’1 d’agost de 2017:


Amics arbres · Arbres amics: de gener 2017\nEl 31 de gener es celebra el Dia de l’arbre amb la plantació de centenars d’exemplars i la participació de milers de persones d’arreu del País Valencià. D’entre la multitud d’actes festius per a reivindicar la importància d’aquests éssers vius ens hem fixat en un projecte de la Fundació Caixa Castelló que pretén convertir el moribund roure Gros del Barranc dels Horts (Ares del Maestrat, Alt Maestrat, Castelló de la Plana) en un ésser immortal.\nEl roure Gros és un gegant de més de 700 anys que suporta amb prou feines els últims dies de la seua llarguíssima vida. El colós viu al Barranc dels Horts, una finca forestal privada propietat de la Fundació Caixa Castelló que s’ubica a la població castellonenca d’Ares del Maestrat. El paratge és desconcertant, ja que en poc més de 700 hectàrees creixen més de 2000 arbres monumentals. Una mena de museu a l’aire lliure de gegants arboris convertit en un prodigi de conservació. El seu arbre monumental més conegut també és el més gran i portentós. Però des de fa uns anys el roure Gros ha deixat de créixer. Està cansat de suportar fortes gelades i nevades i vendavals i sequeres i tots els entrebancs que li posa la dura meteorologia d’aquesta zona castellonenca.\nEls cuidadors i propietaris de l’arbre conscients del seu final, més o menys pròxim van decidir acomiadar-lo d’una manera molt emotiva. Fa 1 any la Fundació Caixa Castelló va encetar un projecte per a acomiadar l’arbre amb la participació de diverses famílies valencianes. L’experiència va consistir a visitar l’arbre, conèixer-lo de prop, acomiadar-se per mitjà de fotografies, i arreplegar els seus aglans per germinar-los a casa. Ara poc més d’1 any després les 40 persones participants en el projecte han aconseguit més de 100 plançons de roure d’entre 20 i 50 centímetres. El final o l’inici d’aquesta bonica història acabarà o començarà la pròxima primavera amb la plantació dels arbres al peu del roure Gros del Barranc dels Horts i Samarucdigital estarà allí per a contar-ho.\n· Article publicat a SamarucDigital el 30 gener 2017\nPosat per Francesc Mas i Castanyer a les 22:13 1 comentaris\nL’Ajuntament vol talar uns arbres\nal costat de la Ronda de Dalt\nVeïns del barri de la Guineueta de Barcelona demanen ajuda per tal que no tallin aquests arbres que estan al costat de la Ronda de Dalt. Amb l’excusa d’unes obres els han marcat per talar-los, sense parlar d’altres arbres que ja han eliminat. Han provat de parlar amb l’Ajuntament de Barcelona però no troben ningú que els vulgui escoltar. Al telèfon del civisme de la ciutat els han dit que després ja en plantaran d’altres d’arbres.\nHi ha polítics i responsables municipals que sempre menyspreen el paper dels arbres a la ciutat. A més dels innumerables efectes positius mediambientals, aquests arbres també son un referent molt important per els veïns que cada dia els veuen i els acompanyen, els arbres son com uns amics i companys que proporcionen alegria i benestar, tallar-los és com eliminar una part substancial dels mateixos ciutadans. Encara que per alguns polítics i responsables municipals aquests arbres només són una cosa que es pot reemplaçar haurien de saber i comprendre que per molta gent cada arbre és una cosa molt valuosa i això els bons gestors del municipi ho haurien de respectar.\nSi us sembla podeu enviar missatges demanant respectar aquests arbres a l'alcaldessa de Barcelona Ada Colau, ho podeu fer mitjançant aquests enllaços: • Correu de Ada Colau • Pàgina de contacte de Ada Colau • Facebook de Ada Colau • Twitter de Ada Colau\nPosat per Francesc Mas i Castanyer a les 15:32 0 comentaris\nPosat per Francesc Mas i Castanyer a les 16:55 1 comentaris


Nou període 2013-2015 » Caldes Solidària\nNou període 2013-2015\nS’obre un període pel Centre de Promoció Agrícola de M’lomp amb la voluntat de transformar-lo en una escola de formació reglada. Alhora es seguirà amb la formació no reglada per aquells joves que han fracassat en la formació formal i també amb l’assessorament al sector productiu.\nPer tant en aquest període s’han accelerat les gestions per definir els programes acadèmics, dissenyar la nova estructura acadèmica, per aconseguir el reconeixement oficial de l’escola, etc.\nAixí mateix, es continuen les activitats per actualitzar les infraestructures i per optimitzar les produccions agrícoles i ramaderes que són imprescindibles per permetre activitats pràctiques pels nous estudiants i per la sostenibilitat econòmica de l’escola.\nEntre elles, la instal·lació de plaques solars, bombes d’aigua i millora de pous i sistema de reg dels terrenys de M’lomp i Loudia. També la construcció de naus per al bestiar oví, sanitaris i sales de pràctiques al terreny de Loudia II, i està previst dotar d’equipament de laboratori.\nVeieu fotos d’aquest període prement aquí.


Què passa amb Meghan Markle?\nCorren vents agitats pels passadissos de la cort britànica. O potser vents de canvi. Sigui com sigui, l’entrada de Meghan Markle a la família reial no ha deixat ningú indiferent. I si fins fa poc l’anteriorment actriu ha estat descrita pels mitjans de comunicació com una professional del somriure proper amb aires de princesa Diana, ara sembla que la seva bona imatge està canviant.\nDiari Ara (24/11/2018).\n« Un Nadal amb mirada profunda de comunitat Joies d’autor: el valor de les peces úniques »


Actualitzada 07/12/2017 a les 13:01\nEl Congrés treballa en un projecte de llei que estableixi un règim sancionador per a aquests casos || La Plataforma contra la Morositat confia que la normativa sigui una realitat el pròxim semestre\n© El president de Pimec a Lleida, Jaume Saltó, i Antoni Cañete, en una imatge d'arxiu.\nPer als greus, les sancions amb les quals treballen arribarien als 40.985 euros i les multes molt greus podrien assolir els 819.780. La proposició de llei de Ciutadans es va prendre en consideració al juny i ha obtingut fins a 144 esmenes diferents, però la majoria de les formacions estan d’acord amb la imposició de multes, una cosa de la qual es desmarca, en principi, el PNB.\nEntre les esmenes hi ha diferents possibilitats, des de l’existència d’una bústia per fer denúncies de les empreses moroses fins a la creació d’un observatori de la morositat, l’existència d’un arbitratge previ a la imposició d’una sanció i la mateixa taula de possibles multes.\nEl president de la Plataforma Multisectorial contra la Morositat, Antoni Cañete, considera que el règim sancionador és “el colofó que fa anys que busquem com a eina clau per lluitar contra la morositat”. Cañete, que també és secretari general de la patronal de petites i mitjanes empreses Pimec, va afirmar en aquest sentit que hi ha alguns sectors que volen que s’introdueixin possibles excepcions o règims especials per tal d’evitar estar subjecte a possibles sancions.\nVa considerar que això no és possible, “és com si no es multés els conductors que se saltin el límit de velocitat per portar un cotxe de determinada marca”, va assenyalar.\nEl president de la Plataforma Multisectorial contra la Morositat, Antoni Cañete, afirma que els problemes més grans de morositat els generen les grans empreses, que “poden arribar a pagar a 180 i fins i tot 200 dies, mentre que les pimes i els autònoms compleixen i han de pagar a seixanta dies perquè els obliguen els grans”. En l’àmbit privat, Antoni Cañete assegura que les petites i mitjanes empreses paguen “raonablement bé”, però es queixa que són les grans companyies les que encara continuen sent les que generen més problemes als proveïdors a l’hora de fer-se càrrec de factures. Cañete afirma que durant els últims anys les administracions públiques han reduït els terminis de pagament en gairebé un 60 per cent. Han passat, assegura, d’assumir els pagaments en 166 dies a la mitjana actual de 68 dies. Tot plegat, a pesar que la llei estableix que haurien de pagar en trenta dies, va dir.


Alemanya supera el llindar dels 6 milions de casos de coronavirus amb més de 100.000 morts\nPublicat 03/12/2021 10:26CET\nJan Woitas/dpa-Zentralbild/dpa - Archivo\nLes autoritats d'Alemanya han informat aquest divendres que el país ha superat els 6 milions de casos de coronavirus després de sumar-ne 74.352 més l'últim dia, un nou repunt que es produeix en plena quarta onada de contagis.\nSegons les dades de l'Institut Robert Koch, l'ens governamental encarregat del control de malalties infeccioses, la xifra total d'infectats ha assolit els 6.051.560, si bé els morts se situen en 102.568, que són 390 més que dijous.\nEl nombre de nous contagis suposa un màxim superior al de dimecres, quan se'n van registrar 73.209. En aquest sentit, la taxa d'incidència ja arriba als 442,1 casos per cada 100.000 habitants durant l'última setmana, amb un total de 367.597 casos en set dies.\nUn 68,7 per cent de la població alemanya adulta compta amb la pauta completa de vaccinació contra la covid-19. Així mateix, un 71,6 per cent compta amb almenys una dosi de la vacuna.\nLa cancellera alemanya, Angela Merkel, va anunciar dijous una bateria restriccions per fer front al repunt de contagis que viu el país, entre les quals destaca la prohibició d'accés a botigues i restaurants, esdeveniments culturals i activitats de lleure a persones no vaccinades.


Noticias de Castelló: Flora Muiño: «Els estudiants amb millor rendiment acadèmic opten per les universitats amb major reputació investigadora»\nCastelló: Flora Muiño: «Els estudiants amb millor rendiment acadèmic opten per les universitats amb major reputació investigadora»\nMuiño ha analitzat com influeix la productivitat investigadora de la universitat en les decisions dels estudiants i si aquesta pot perjudicar la funció docent de les mateixes en destinar fons i temps a investigació. En el seu treball ha examinat les eleccions realitzades pels estudiants per a comprovar si eviten matricular-se en les universitats amb una forta orientació investigadora. «De l'examen de les notes de tall de les diferents titulacions oferides per les universitats públiques espanyoles es dedueix que els estudiants amb millor rendiment acadèmic estan optant per les universitats amb una major reputació investigadora» assenyala la investigadora. «Aquesta evidència suggereix que l'esforç investigador de la universitat no dissuadeix als estudiants; al contrari, els alumnes amb els millors expedients mostren una clara preferència per les universitats intensives en investigació» afig. Com a conclusió Muiño destaca que en termes de política universitària l'evidència suggereix que la inversió en investigació millora la reputació de la universitat i la fa més atractiva per als estudiants.\nFlora Muiño és professora Titular d'Universitat de l'àrea d'Economia Financera i Comptabilitat en la Universidade dóna Coruña. La seua investigació se centra en la divulgació d'informació per part de les empreses i en la utilitat de la informació financera. Els seus treballs s'han publicat en revistes nacionals i internacionals tals com Journal of Business Finance and Accounting, Accounting and Business Research, Revista Española de Financiación y Contabilidad o The International Journal of Accounting. En l'actualitat és editora associada de la Revista Española de Financiación y Contabilidad.


L'Informatiu - Alkaria agraeix la col·laboració amb Santa Perpètua després de celebrar els seus 15 anys\nAlkaria agraeix la col·laboració amb Santa Perpètua després de celebrar els seus 15 anys\nL'ONG Alkaria va celebrar el dissabte 23 de març la festa dels seu quinzè aniversari. L'entitat, que amb Santa Perpètua duu a terme un projecte educatiu a un assentament informar de refugiats al Líban, va organitzar una activitat a CAM Bernades que va comptar amb actuacions de màgia i música africana.\nLa celebració tenia com a objectiu ser una trobada d'amics i col·laboradors amb Alkaria i servia com a mirada al passat i record dels projectes passats, presents i futurs. Aquesta ONG te presència actualment a Marroc, Senegal, Equador, Líban i Perú amb projectes de dones agricultores i cooperatives agrícoles, casals d'estiu i d'altres relacionats amb l'educació.\nLa relació d'Alkaria amb Santa Perpètua va començar fa quatre anys i des de l'ONG es mostren satisfets de la col·laboració que permet, actualment un projecte educatiu al Líban. De fet, Alkaria torna a impulsar per aquest estiu una brigada jove de treball a un assentament informal amb infants refugiats. Les persones interessades poden contactar amb aquesta ONGD i prendre-hi part al projecte que es desenvoluparà als mesos d'estiu.\nFoto: La festa es ca celebrar a CAM Bernades / L'Informatiu


Bombers.es - La web dels Bombers - com funciona la bolsa - Fòrum de BOMBERS\ncom funciona la bolsa\nTEMA:\tcom funciona la bolsa\ncom funciona la bolsa\tfa 1 any 3 dies\t#59944\nes la meva primera campanya estic a les ultimes posicions de la primera llista logicament no tinc plaça pero algu em podría explicar com funciona la bolsa? tindre alguna posibilitat de treballar l'any que ve??, de mitjana cuanta gent s'incorpora de la bolsa cada any per treballar?\ncom funciona la bolsa\tfa 1 any 3 dies\t#59946\nBones company, els que em quedat a la borsa, servirem per cobrir les vacants que es generin a les proximes campanyes, jo sincerament crec que fins almenys 2 anys no treballarem, ja que segurament si que quedaran vacants pero si estas cap al final fins que no hi hagi una opo bf o barna i entrin bastants com aquesta ultima trigarem a veure 200 vacants! Jo estic igual de cares al any q be estaria ala posicio 76!! Ho veig complicadisim pero mai es sap...\ncom funciona la bolsa\tfa 1 any 2 dies\t#59947\nO sigui, amb els que ho deixin aquest any o no vulguin fer l'any que ve faran un altre acte d'adjudicació abans de l'estiu vinent?\nI una altra cosa, es publicarà una llista del rànquing de la borsa?\nAh, i felicitats als que heu entrat!\ncom funciona la bolsa\tfa 1 any 2 dies\t#59948\nAixi es, l'any que ve publicaran les vacants que hi ha convocaran un altre acte d'adjudicacio i els que tinguin opcions podran treballar\ncom funciona la bolsa\tfa 11 mesos 4 setmanes\t#59968\nAproximadament se sap quantes places noves hi ha cada estiu?\ncom funciona la bolsa\tfa 11 mesos 4 setmanes\t#59971\nEs dificil preveure-ho... ja que si no hi ha opos com aquest ultim any, tret de alguns, la gent continuara, pensa que acaben d'entrar 200 nous...\ncom funciona la bolsa\tfa 11 mesos 4 setmanes\t#59972\nQuin numero de ranking es van qedar de borsa?\ncom funciona la bolsa\tfa 11 mesos 4 setmanes\t#59973\nA mi em sembla que es van quedar sobre el 220.\ncom funciona la bolsa\tfa 11 mesos 4 setmanes\t#59974\nAlgu li sona lo qe va dir el tribunal el dia de l'acta d'adjudicacio sobre unes 14 plaçes que ja formaven part de la borsa antiga, i que san de restar a la actual borsa?? O algo aixi... 😫\ncom funciona la bolsa\tfa 11 mesos 4 setmanes\t#59977\nSuposo que era allò de que van eliminar unes places de no sé quins llocs i que la gent que ocupava aquestes places serien les primeres a escollir. Gent que ja estava assignada d'altres anys a una plaça que ara desapareixia...\nDe les 14 em sembla que hi eren allà uns 2 o 3...\ncom funciona la bolsa\tfa 11 mesos 3 setmanes\t#60022\nDins la Actual plantilla de AOF, hi ha gent amb contracte fixe i altres amb contracte d'interí.\nEls que tenen el contracte fixe poden fer un no apte a les físiques i llavors no poden ocupar la seva plaça i se'ls passa a reserva. Aquestes places son les que poden quedar vacants per als de la borsa.\nLa resta de personal interí, NO TÉ DRET a renúncies.. i cada persona de les que actualment treballa i és INTERÍ, si l'any vinent renúncia, queda fora de tot.. Ni borsa ni res... FORA!!!\nAquestes altres places també les podrien disfrutar els que actualment esteu a la Borsa.\nFinalment afegir que durant el 2018 es preveu treure a oposició les 576 places d'AOF, de manera que tothom haurá d'opositar novament per a aconseguir una plaça en propietat i definitiva. Si més no això ens han dit des de Sindicats.\ncom funciona la bolsa\tfa 11 mesos 3 setmanes\t#60031\nungoliath va escriure: Finalment afegir que durant el 2018 es preveu treure a oposició les 576 places d'AOF, de manera que tothom haurá d'opositar novament per a aconseguir una plaça en propietat i definitiva. Si més no això ens han dit des de Sindicats.\nCom? 576 places més? Però si ara tenen una borsa amb gairebé 300 persones. No ho entenc, m'ho pots explicar? Volen ampliar la plantilla a cada parc?\ncom funciona la bolsa\tfa 11 mesos 3 setmanes\t#60032\nnissaga va escriure: Com? 576 places més? Però si ara tenen una borsa amb gairebé 300 persones. No ho entenc, m'ho pots explicar? Volen ampliar la plantilla a cada parc?\nPel que ha dit ungoliath, entenc que l'any que ve volen acabar amb la borsa d'AOF i treure totes les places a oposició. Em sona una mica estrany ja que aquest any s'ha ampliat la borsa... però ni idea.\ncom funciona la bolsa\tfa 11 mesos 2 setmanes\t#60036\nSi fan aixo encara es podria entendre que aquest ultim proces ha sigut per sortir del pas i per aixo les pifies...tot i que no quadra que han fet una bona borsa i encara tindrien 300 persones de marge\ncom funciona la bolsa\tfa 11 mesos 2 setmanes\t#60037\nNo amplien res... Sinó que són les 576 places actuals que deixarien de ser internes o fixes (no legals) per a ser places definitives.


L’Ajuntament de Solsona treu a concurs una plaça de tècnic de dinamització del nucli antic – Solsona FM\nL’Ajuntament de Solsona treu a concurs una plaça de tècnic de dinamització del nucli antic\n09/11/2020 10/11/2020 solsonafm\t0 Comments\nS’incorporaria a l’equip de l’Agència de Desenvolupament Local dins el projecte “Treball als barris”. Aquesta plaça només es farà efectiva si hi ha una resolució positiva a la sol·licitud de finançament al Servei Públic d’Ocupació de Catalunya.\nPer optar a aquest lloc de treball cal disposar del títol de grau universitari. Entre les tasques encomanades hi ha mantenir contactes sistemàtics amb els agents socials rellevants en la promoció econòmica i el desenvolupament local o identificar les necessitats del nucli antic en matèria de comerç, dinamització empresarial i social. A banda de la plaça que ara es treu a concurs, també es crearà una borsa de treball per a necessitats futures.\nLes persones interessades han de presentar la seva sol·licitud abans del dia 20. Hauran de superar un concurs-oposició de tres fases: valoració de mèrits, prova escrita i, si es considera necessari, entrevista personal. La documentació es pot consultar a l’apartat d’Ofertes d’ocupació del web municipal.\n← La viròloga solsonina Rosa Maria Pintó demana a la ciutadania que adopti les mesures de prevenció per no allargar-les\nTres membres del Solsonès a l’executiva de Junts a la Vegueria de Lleida →


El Mossos interroguen a un directiu i a càrrecs de seguretat i manteniment d'Iqoxe | Diari de Tarragona\nLa investigació sobre l'explosió química a Iqoxe ha continuat aquest divendres amb l'interrogatori a un directiu i responsables de seguretat i manteniment de l'empresa. Mossos també ha entrat a l'Ajuntament de la Canonja a la recerca de documentació sobre permisos d'obra, planejaments urbanístics o impostos. S'investiguen possibles delictes d'estralls i contra la seguretat dels treballadors\n17 de Enero de 2020 - 17:55 hs\nAgents dels Mossos surten per la porta principal de l'Ajuntament de la Canonja. Foto: Alfredo González\nL’operatiu policial i judicial que investiga les possibles causes i responsabilitats sobre la greu explosió química a Iqoxe ha continuat aquest divendres amb l’interrogatori de més testimonis a la comissaria dels Mossos d’Esquadra de Tarragona i amb l’entrada i requeriment d’informació a l’Ajuntament de la Canonja. De moment, totes les persones interrogades declaren en qualitat de testimonis, ja que ningú ha estat citat a declarar ni en seu policial ni en seu judicial com a incriminat en la causa.\nAquest divendres, ha estat el torn del director de planta i de diversos encarregats de seguretat i de manteniment, entre altres empleats que declaren des del dijous. El jutjat d’instrucció número 1 de Tarragona investiga, per ara, possibles delictes d’estralls i contra la seguretat dels treballadors, tot i que el secret de sumari decretat sobre la causa impedeix conèixer si finalment podrien afegir-se altres tipus delictius contra el medi ambient o, fins i tot, d’homicidi per imprudència. De fet, en els registres que van tenir lloc aquest dijous a la seu d’Iqoxe i d’una altra empresa del grup i que es van allargar gairebé set hores, fins a les dotze de la nit, estaven presents agents de l’Unitat d’Homicidis dels Mossos d’Esquadra que es van emportar capses amb documentació i còpies de dispositius informàtics. Cercaven, principalment, informació laboral i sobre protocols i certificats de seguretat i medi ambient.\nLa policia catalana hauria demanat al consistori canongí tota la documentació possible relacionada amb l’emrpesa productora d’òxi d’etilè\nSegons ha pogut saber el Diari de Tarragona de fonts de la investigació, tots els interrogatoris practicats fins al moment giren al votant de les possibles causes i l’origen de l’accident i tracten sobre qüestions com si hi havia hagut altres incidències en el passat, com funcionava el manteniment de l’empresa o quins torns es feien. De moment, cap dels interrogats hauria assenyalat incidències destacables de cara a la investigació. Tanmateix, com que l’operació es troba sota secret de sumari encara no existeix tampoc informació completa sobre la quantitat de persones que han declarat ni el contingut de les seves declaracions.\nTambé durant aquest divendres, un operatiu dels Mossos d’Esquadra s’han presentat a l’Ajuntament de la Canonja per a demanar informació sobre l’activitat d’Iqoxe al polígon sud del pol químic de Tarragona. La policia catalana hauria demanat al consistori canongí documentació relacionada amb l’empresa productora d’òxid d’etilè. Els tècnics municipals ja tenien a punt part de la informació sobre la planta, però els agents els haurien demanat que aportin tota la informació possible sobre Iqoxe, com permisos d’obra, planejaments urbanístics o impostos, entre d’altres.


Txarango: “Que públic i crítica hagin coincidit premiant-nos és molt especial i ens dóna força” – elgarrotxi.cat\nTxarango: “Que públic i crítica hagin coincidit premiant-nos és molt especial i ens dóna força”\nTxarango ha estat un dels grups que més ha connectat amb el públic durant el 2014 omplint places, festivals i auditoris. I així els ho ha reconegut el públic i també la crítica convertint-los en els grans triomfadors de la nit dels Premis Enderrock, que s’han entregat al Teatre Municipal de Girona. Els del Ripollès s’han endut cinc guardons. “Que públic i crítica hagin coincidit premiant-nos és molt especial i ens dóna força”, reconeix Alguer Miquel. Més de 16.000 persones han votat per escollir els diferents guardons. La gala ha arrencat amb una actuació sorpresa de Sílvia Pérez Cruz i Toti Soler i també hi han participat Els Catarres, Joan Dausà, Núria Graham, Nyandú i Senior i el Cor Brutal.\nL’inici de la gala ha tingut un marcat record per a les víctimes de l’avió estavellat als Alps. Un crespó negre es reflectia sobre el teló minuts abans de començar la gala. El director de la revista Enderrock, Lluís Gendrau, ha tingut un record per als morts i les seves famílies i ha remarcat que la llotja presidencial del Teatre Municipal ha quedat buida perquè les autoritats han suspès tots els actes oficials.\nVídeo: Entrevista a Txarango en un concert a la Sala Torín d’Olot\n[vimeo url=”https://vimeo.com/97687380″ width=”560″ height=”315″]\nLes actuacions de la nit ja s’havien anunciat -han tocat Els Catarres, Joan Dausà, Núria Graham, Nyandú i Senior i el Cor Brutal- però la gala ha començat amb una sorpresa. Toti Soler ha estat l’encarregat d’obrir la cerimònia i ha interpretat una de les seves cançons més populars, ‘Petita festa’. A més, a duet amb Sílvia Pérez Cruz, han interpretat ‘Cançó de suburbi’, un tema especial perquè va ser Ovidi Montllor qui va encarregar a Toti Soler que musiqués aquest poema de Josep Maria de Sagarra per a un dels darrers muntatges músico-literaris que van presentar els dos artistes.\nLa nit dels Txarango\nSón joves i amb empenta. Acaben d’arribar d’actuar de Mèxic i ja tenen a la vista el proper viatge: a la Xina. Al 2013 ja es van endur el seu primer premi Enderrock per al millor directe i ara, dos anys més tard, s’han convertit en els grans triomfadors de la nit de la música catalana.\nEl grup de fusió s’ha endut cinc guardons, quatre per votació popular i un de la crítica. Txarango ha recollit el premi a millor disc de pop-rock en català per ‘Som riu’, millor artista i millor directe de l’any, i el tema ‘Compta amb mi’ ha rebut el premi a la millor lletra. A més, la crítica també els hi ha atorgat el premi a millor artista de l’any, coincidint amb el criteri de la votació popular.\nEl veredicte dels premis de votació popular l’han pres 16.100 usuaris que s’han registrat a la pàgina web dels premis per poder escollir els seus favorits. La participació enguany ha augmentat un 14,8% respecte l’any passat.\nPer al grup del Ripollès és especialment valuós que quatre dels cinc premis els hagi decidit el públic. Tenen clar que això els dóna força però el seu amor per la música va més enllà. “Si tenim la sort de connectar amb la gent és un privilegi brutal però la música ens fa tan feliços que ens hi dedicaríem encara que no ens anés gens bé”, ha reconegut un dels integrants, l’Alguer Miquel.\nUn altre dels guanyadors -de fet s’ha endut el seu primer premi Enderrock- ha estat Joan Dausà. El públic l’ha distingit amb el guardó a millor cançó d’autor per ‘On seràs demà?’. El músic reconeix que aquest segon disc és més profund en les lletres i que ha estat més “exigent i dur” amb sí mateix. Per això, el fet que la lletra hagi arribat a la gent el reconforta. “Quan intentes transmetre alguna cosa des de dins teu i això arriba i connecta i algú decideix que allò es mereix un premi fa encara més il·lusió”, assegura.\nEntre els premiats també hi ha Bonobos, de Centelles. Asseguren que rebre el premi a millor grup revelació és una responsabilitat que defensaran aquesta temporada de concerts que arrenca. “Aquest premi significa un plus de motivació de cara al començament de la nova temporada de concerts i és una obligació demostrar-ho plaça per plaça”, ha declarat un dels integrants, Pau López.\nEntre altres premiats de la nit hi ha Els Amics de les Arts (que no han pogut assistir a la gala perquè són a Manchester). ‘Ja no ens passa’ ha estat elegida millor cançó de pop-rock. Els Amics de les Arts també s’han endut el premi a la millor portada per ‘Només d’entrar hi ha sempre el dinosaure’. ‘Sexy’ d’Oques Grasses, ha obtingut el premi al millor videoclip i ‘Protesta’ de Cesk Freixas, el millor DVD.\nEls guanyador del guardó al millor artista en llengua no catalana ha estat Love of Lesbian i Bonobos s’ha endut el reconeixement a grup revelació. Pel que fa a les sales de concerts, la votació popular ha considerat que La Mirona de Salt (Gironès) és la millor.\nEn cançó d’autor, els vots populars han anat a Sílvia Pérez Cruz i Raül Fernández Miró (aquest darrer no ha pogut assistir a recollir el premi) pel disc ‘Granada’ i a Joan Dausà pel tema ‘On seràs demà?’. En el capítol de folk, Toni Xuclà ha estat guardonat amb el millor disc per ‘Una terra sens mapa’ i Lo Gitano Blanc amb la millor cançó per ‘La rumba ebrenca’.\nPel que fa al jazz, Joan Chamorro ha estat doblement guardonat amb el disc ‘La màgia de la veu’ i millor nova proposta per Presenta Rita Payès. En l’apartat de clàssica, el millor disc ha sigut per ‘Araguaia’ de Carles Cases i millor nova proposta per l’Orquestra del Montsalvat. Finalment, el disc ‘El Petit Príncep’ d’Àngel Llàcer i Manu Guix, ha estat guardonat en el nou apartat infantil / públic familiar.\nEls premis de la crítica, que també s’havien fet públics al gener, han anat a parar a Txarango (millor artista), el disc ‘El poder del voler’ de Senior i el Cor Brutal (millor disc de l’any), ‘On és la màgia?’ de La iaia (millor disc de pop-rock), ‘Allau d’estrelles solitàries’ de Xavier Baró (millor disc de folk), Zoo amb el debut ‘Tempestes vénen del sud’ (grup revelació), ‘Vertebrats’ de David Mengual Free Spirits Big Band (millor disc de jazz), i ‘Mompou Songs’ de Roger Padullés (millor disc de clàssica).\nAltres premis que s’han lliurat aquesta nit és el guardó que el Grup Enderrock i Estrella Damm atorguen des de l’any passat per reconèixer una persona o esdeveniment musical destacable de l’any. El jurat ha decidit adjudicar enguany el guardó a l’escenògraf i director audiovisual arenyenc Lluís Danés, per la seva tasca com a creador i dissenyador d’escenaris per a artistes i festivals, així com per la direcció, guió i realització de documentals, pel·lícules, espectacles i videoclips musicals.\nEls Premis Enderrock – Premis de la Música Catalana també guardonaran la millor producció i enregistrament sonor de l’any amb el Premi Joan Trayter 2015 que s’ha lliurat a Miqui Puig pels discos ‘El debut’ de Coriolà i ‘Salvatge manifest’ de Morgat Morgat, a més de rebre un reconeixement pels cinc anys d’assessorament musical i implicació amb el concurs Sona 9 per a grups emergents.\nLa gala s’ha portat a terme enmig d’un ambient festiu on els premiats han reivindicat la importància de la música com a forma d’expressió, llibertat i divulgació de la cultura catalana. Un exemple ha estat el grup Bonobos que han llançat un missatge positiu cap als joves d’avui en dia que, segons els artistes, no són “la generació de la crisi, sinó el jovent de present”. També s’han escoltat crítiques de caire polític cap a l’IVA cultural o les polítiques del govern estatal que no aposta pel foment de la música entre els infants.\nAltres, com en Cesck Freixas han volgut aprofitar el seu discurs per posar de relleu la feina de les Plataformes d’Afectats per la Hipoteca d’arreu de Catalunya que treballen per aquells “més necessitats” i reivindicar la independència de Catalunya. Paral·lelament, els còmics Xuriguera i Faixedas han posat el toc d’humor durant tot l’acte amb les seves presentacions i comentaris. Uns ‘gags’ que han arrencat els aplaudiments del públic que ha omplert de gom a gom el Teatre Municipal de Girona.\nS’implantarà un mecanisme de control a la zona d’aparcament de 15 minuts a Olot\nFigueres dedica aquest cap de setmana a la cultura popular catalana


[ENQUESTA] El confinament hauria de ser comarcal o per vegueries? - Imagina Ràdio\nEl govern va anunciar ahir que manté el confinament comarcal a Catalunya, de moment fins el dilluns 26 d’aquest mes, perquè d’aquesta manera es rebaixa el nombre d’interaccions amb gent que no forma part de la nostra bombolla de convivència, segons el secretari general de Salut, Marc Ramentol. De moment, per tant, s’ha descartat la possibilitat que el confinament comarcal passi a ser per vegueries o regions sanitàries, com s’havia especulat darrerament.\nUna de les noves mesures que es podria implementar és una nova unitat territorial quan es deixi enrere la mobilitat comarcal. Sàmper ha afirmat que s’està estudiant i que, de moment, no està resolta, quina serà. “Analitzarem totes les peculiaritats del territori per trobar la unitat més oportuna”, ha dit.\n“Estem en contacte permanent amb el territori i esperem tenir temps suficient per posar en marxa aquest treball”, ha dit Sàmper que ha insistit que no les particularitats no són les mateixes a l’àrea metropolitana de Barcelona, a Catalunya central, o a les Terres de l’Ebre.\nPer la seva banda, Ramentol ha deixat la porta oberta a adaptar les mesures a les diferents realitats territorials, si bé ha evitat entrar en detalls. “Si es dóna el cas, es tornarà a fer, com s’ha fet en altres ocasions”, ha assenyalat amb referència a la reobertura a diferents velocitats que van fer a principis d’estiu.\nDes de la redacció d’Imagina Ràdio us plantejem la següent pregunta:\nEl confinament hauria de ser comarcal o per vegueries?\nArticle anteriorL’Hospital d’Amposta es tecnifica per a millorar l’atenció als usuaris\nArticle següentInfosa planteja tres propostes diferencials al Pla per a la Protecció del Delta de l’Ebre


Una vida al servei de Déu i de la cultura - Regió7\nUna vida al servei de Déu i de la cultura\nEl diumenge, molt de matí» (Lc 24:1). Així comença el capítol 24 de l’Evangeli de Sant Lluc, on dos àngels anuncien la resurrecció del Senyor. I aquest diumenge 24 d’abril, l’endemà de Sant Jordi i en vigílies de la Mare de Déu de Montserrat, «molt de matí», ens ha deixat el P. Josep Massot. Monjo, historiador i filòleg, Doctor Honoris Causa per diverses Universitats, Medalla d’Honor 2018 de la Xarxa Universitària Lluís Vives, que agrupa les 22 Universitats dels Països Catalans, membre de la Secció Històrico-arqueològica de l’Institut d’Estudis Catalans i Premi d’Honor de les Lletres Catalanes 2012, el P. Massot, «el diumenge, molt de matí» ha sortit a rebre el Senyor. Després de tota una vida dedicada a Déu i a la cultura i a la llengua catalana, el P. Massot, «servent bo i fidel» (Mt 25:21), ha viscut la Pasqua, el seu pas cap a Déu.\nMalgrat el seu estat delicat de salut, el P. Massot era un treballador incansable: «Continuo aprofitant tots els minuts de què disposo, per bé que per raó de salut, he hagut de reduir el nombre d’hores de treball; he passat de les setze o divuit, a les deu o dotze d’ara».\nCom va dir fa només uns dies Jordi Manent, el P. Massot «representa molts valors de Montserrat, a banda de la vida religiosa i la catalanitat, representa l’erudició, l’altruisme, la connexió amb moltes persones i sector i l’obertura».\nSavi i erudit, treballador incansable i compromès en la defensa de la nostra llengua i de la nostra cultura, Josep Massot va néixer a Palma de Mallorca el 1941 i va entrar al monestir de Montserrat el 1963. Llicenciat en Filologia Romànica per la Universitat de Barcelona, va fer la professió monàstica el 1964 i va ser ordenat prevere el 1971.\nDurant molts anys el P. Massot va ser director de la revista Studia monastica i actualment dirigia les revistes Serra d’Or i Randa. Va ser secretari de l’Associació Internacional de Llengua i Literatura Catalanes, president de la Societat Catalana de Llengua i Literatura, filial de l’Institut d’Estudis Catalans, president de la Secció Històrico-Arqueològica de l’IEC, al qual pertanyia des del 1999, secretari de la Reial Acadèmia de Bones Lletres de Barcelona i membre de la Societat d’Onomàstica i de la Societat Verdaguer. El P. Massot va ser una persona atenta i d’una gran bondat.\nA Montserrat, del 1987 al 1991, vaig tindre el goig de treballar amb el P. Massot (un home extremadament amable i delicat en el tracte), a les Publicacions de l’Abadia.\nPer això avui, cal agrair a Déu el do que ha estat per a Montserrat i per a Catalunya el P. Massot, un monjo savi i alhora humil, la vida del qual es pot resumir en aquestes paraules dels Proverbis: «De la seva boca vénen la ciència i la intel·ligència» (Pr 2:6) .\nCom ha dit l’arquebisbe Joan Enric Vives, el P. Massot ha estat «un eminent intel·lectual i gran monjo, sempre fidel als abats i compromès amb el país i la cultura catalana».


«Cançó d'amor i de guerra» fa parada a Puig-reig dins dels actes de la festa major - Regió7 :: El Diari de la Catalunya Central\n«Cançó d'amor i de guerra» fa parada a Puig-reig dins dels actes de la festa major\nredacció 07.06.2019 | 23:23\nPuig-reig viu immers en la seva festa major fins l'11 de juny. El programa d'actes tindrà la música com a protagonista. Entre les propostes musicals, cal destacar l'espectacle d'avui al vespre. El pavelló acollirà Cançó d'amor i de guer-ra, premi Enderrock 2017, a càrrec de la Simfònica de Cobla i Corda de Catalunya i de la Polifònica de Puig-reig.\nL'espectacle disposa de la participació de solistes catalans de primera línia, com Marta Mathéu, Roger Padullés i Toni Marsol, en els papers principals, i amb la Polifònica de Puig-reig en les parts corals, dirigits musicalment per Francesc Cassú.\nLa música també serà protagonista demà, amb l'actuació de Roger Mas, que presentarà el seu darrer treball, Parnàs. Sense deixar la vessant musical, Buhos i Sixtus seran els caps de cartell del concert jove de divendres a la nit, mentre que els que vulguin recordar vells temps podran assistir, dissabte, al concert de Fundación Tony Manero.\nLa programació musical també busca la implicació dels més petits, amb l'espectacle a càrrec d'El Pot Petit. D'altra banda, l'orquestra Selvatana tancarà la festa el dilluns 10 de juny amb un concert i ball de gala.\nDurant la presentació de la programació d'actes, la regidora de Festes, Alba Santamaria, va destacar que, més enllà de la música, hi ha actes per a tots els públics, des de petits fins a més grans, i va destacar especialment el taller de diables per als infants de les escoles, el correfoc pels carrers del poble o el pregó de festa major, que ahir havien de protagonitzar els veïns del municipi que tenen entre 86 i 94 anys.\nLa regidora va valorar positivament la participació de totes les entitats del municipi en l'organització d'algun dels actes que conformen el programa de propostes, que es pot consultar a www.puigreig.cat.\nUn cantant d'orquestra on-line.\nSuspesos tots els actes de les festes del barri del Poble Nou.\n«A Manresa hi torna a haver desenes de persones vivint al carrer»\nDesnonaments aturats a Manresa el primer dia de toc de queda


Nadal a Gavà\ndimarts, 7 de gener de 2014 11:59\nFins a 361 infants van atansar-se a veure la Clau Màgica.\n361 infants van visitar la Clau de la Ciutat\nLa Sala de Plens va mantenir exposada, els dies 2 i 3 de gener, la Clau Màgica que obre les portes de totes les cases de Gavà i que els Reis d’Orient fan servir per poder entrar i deixar els regals\nUn any més, la Sala de Plens de l’Ajuntament de Gavà va ser l’indret on els passats dies 2 i 3 de gener va restar exposada la Clau Màgica de la ciutat que obre les portes de totes les llars, i que l’Alcalde, Joaquim Balsera, va lliurar a Ses Majestats els Reis d’Orient perquè poguessin entrar a deixar els seus regals.\nDurant els dos dies, els degoteig de visites va ser constant arribant a un total de 361. Dijous al matí, van passar per l’Ajuntament 105 infants i a la tarda 83. Divendres la xifra es va enfilar fins les 173 (114 al matí i 59 a la tarda).\nDurant aquest anar i venir constant de nens i nenes, molts preguntaven amb gran curiositat com és possible que una clau tan gran obri tots els panys de les portes de Gavà. La resposta és senzilla: la clau, com que és màgica, només en mans del Reis Mags, es fa gran o petita, segons el pany, i adopta la forma exacta per poder encaixar i obrir.\nEtiquetes: Festa Major d'hivern Festes i tradicions Nadal Reis Societat\nDarrera actualització de dimarts, 7 de gener de 2014 13:19


La Galotxa | L'Accent - Informació i comunicació popular dels Països Catalans\nLa galotxa és una de les modlaitats de pilota valenciana més practicades i amb més arrelament popular al carrer. Aquesta modalitat “per dalt corda”, que es juga al nord del Xúquer, té el seu màxim arrelament a les comarques de l’Horta i el Camp de Morvedre.\nLa galotxa és una modalitat que es juga al carrer i el origens de la qual són la “galotxa antiga”, la “perxa” i la “pilota blanca” i té com a capitals la pedania de Borbotó i la localitat de Godelleta.\nCom podem jugar:\nCal fer dos equips, al ser possible de tres persones. Els límits de l’espai són per les bandes de les façanes del carrer i pels extrems la delimitació que decidisquen els jugadors.\nPer altra banda necessitarem la col·locació de dues cordes, la primera situada just al mig del terreny de joc (corda de falta) que s’enganxa a una alçada entre 1,70 i 1,80 m i la segona s’haurà d’enganxar a una alçada d’uns 3m a una distància d’uns 5m de la corda de la falta, aquesta corda li direm de “galotxa”. Per últim, cal pintar al terra dos rectangles, un a la banda on no tenim la corda de “galotxa”, des d’on es farà la ferida (la treta) i l’altre sota la corda de “galotxa” pegat a la fassana de la dreta, aquest últim rectagle s’anomena “el dau”.\nUn cop tenim açò, podem començar a jugar. La partida començarà ferint la pilota (traguent) des del rectagle de la ferida, de manera que la pilota haurà de passar per damunt de les dues cordes i caure al dau. La pilota ha de pegar a la façana i després a terra dins del dau. L’equip contrari l’haurà de retornar, ara ja sí, només per damunt la corda de la falta. Un cop passada aquesta fasse el joc consiteix en anar passant la pilota de banda a banda per damunt la corda de falta, podent pegar només un bot a terra la pilota a cada camp. La puntuació serà de 15/30/VAL/JOC, amb un total de 60 jocs que es conten de cinc en cinc.\nEl jugadors els qualificarem per feridor o punter (qui trau i juga davant), mitger o galotxer (qui juga al mig) i qui fa el bot o boteja (qui juga darrere).\nSis persones, dues cordes, clarió, una pilota i un carrer i tenim una partida muntada.\n* Àlvar Lloris és estudiant de Ciències de l’Activitat Física i l’Esport\nCategoria: Ressenyes Visualitzacions: 1532


Els conductors catalans aposten pels vehicles de gasolina davant del dièsel - Diari de Girona\nEls conductors catalans aposten pels vehicles de gasolina davant del dièsel\nEls conductors catalans aposten pels vehicles de gasolina, que concentren el 47,39% de les vendes entre gener i agost, mentre que els dièsel representen un 45,7% i cauen un 7,95%, en un mercat en el qual els cotxes que utilitzen combustibles alternatius creixen de manera decidida.\nSegons un estudi de la consultora MSI per a la Federació d'Associacions de Concessionaris de l'Automoció (Faconauto), Catalunya es converteix així en una de les poques regions en les quals els conductors han optat majoritàriament per gasolina en detriment del dièsel.\nEntre gener i agost, les matriculacions de cotxes de gasolina han crescut a Catalunya un 21,91% respecte al mateix període de l'any passat, amb 60.614 unitats matriculades; mentre que els dièsels veuen caure les seves vendes un 7,95% i suposen un 45,77% de totes les matriculacions, un total de 58.534. Els cotxes elèctrics i híbrids creixen per sobre del 69%.


Actualitat servei - Ajuntament de Terrassa\nJornada Objectius Desenvolupament Sostenible en l'àmbit local\nJornada informativa sobre els objectius de desenvolupament sostenible en l'àmbit local.\nDia i hora: 27 de novembre, a les 18:00 h\nLloc: Vapor Universitari, sala d'actes UOC, planta baixa\nInscripció gratuïta: enllaç\nTerrassa participarà entre el 16 i el 18 d'octubre al Fòrum de Desenvolupament Econòmic (EDF) d'EUROCITIES a la localitat alemanya de Múnic. La trobada debatrà sobre "La transformació urbana i la innovació com a estímul de la creativitat i l'emprenedoria". Serà una oportunitat per intercanviar idees sobre com les ciutats han desenvolupat estratègies creatives per afrontar reptes socials, econòmics i ambientals\nTerrassa participarà al fòrum de Cultura de la xarxa EUROCITIES, que tindrà lloc a Leeds (Gran Bretanya) entre els dies 9 i 11 d'octubre. La trobada se centrarà en ciutats inclusives mitjançant diverses col·laboracions\nReunió del grup de treball d'Agenda Urbana de la UE d'EUROCITIES a Brussel·les\nTerrassa forma part del grup de treball (WG) de la xarxa EUROCITIES sobre l'Agenda Urbana Europea des de 2014. En la pròxima trobada, a la ciutat belga de Brussel·les, es debatrà sobre com presentar la feina del WG a les diferents institucions europees\nTerrassa serà una de les ciutats ponents a la trobada d'aprenentatge sobre "Cultura, Governança, i Ciutats Sostenibles" a Lió, França, els propers 25-27 de setembre de 2019. La Ciutat de Lió juntament amb la Comissió de Cultura de CGLU són els organitzadors\nXerrada a la UAB: "Terrassa i Europa"\nLa Universitat Autònoma de Barcelona (UAB) organitza les estades "Apropament a la Unió Europea" per a estudiants de Primer de Batxillerat d'arreu de Catalunya, dins del programa Argó. Terrassa hi participa amb una xerrada sobre la relació de la ciutat amb Europa.\nL'Ajuntament organitza anualment un curs sobre la Unió Europea per apropar a la ciutadania temes d'interès vinculats amb l'actualitat comunitària. Enguany arribem a la catorzena edició i comptarem amb ponents del món social, periodístic, institucional i polític. El curs és gratuït. Dates: 25 de juny, i 2, 9 i 16 de juliol\nConcert Dia d'Europa 2019: àries d'Òpera\nPer commemorar el Dia d'Europa, l'Ajuntament us convida a un concert gratuït organitzat per Terrassa Òpera, que ens interpretaran un repertori d'àries conegudes de grans compositors europeus com ara Verdi, Mozart, Puccini i Wagner


Mocasins per treballar de seguretat\nMocasins per treballar de seguretat. Sabates tipus mocasins sense cordons amb protecció per tot tipus de treballs. Mocassins de seguretat. Calçat tipus mocassí per treballar de forma segura i còmode. El mocassí és una sabata que no té cordons, ni sivelles ni tampoc una altra forma de subjectar més que la pala ampla que forma part del mateix cos del calçat. A més, els mocassins tenen un avantatge principal: es calcen amb un sol gest. Tot i això, en aquest apartat no trobaran mocassins per vestir els dies de festa, es tracta de mocassins de seguretat amb puntera i / o plantilla de protecció per a treballar en situacions de risc d'aixafament o de punxada. Dins de les possibilitats que té un mocassí, en aquest apartat trobaran mocassins blancs per a la indústria alimentària, per treballar de cara al públic en restaurants (tipus cambrers) i en magatzems i indústries on es busca la comoditat enfront d'una llarga jornada laboral. I és que ja ho saben, com diu el proverbi indi "abans de jutjar a una persona, camina tres llunes amb els seus mocassins".\nProductes de Mocasins de seguretat


Plataforma pels pobles de la Safor: Generalitat autoritza un camp de golf en la marjal de Gandia\nGeneralitat autoritza un camp de golf en la marjal de Gandia\nEl recinte esportiu tindrà 150.000 metres quadrats, se situarà al costat del Club de Tennis i el seu cost no superarà el milió d'euros\nVia lliure al camp de golf de 18 clots (pitch and put) en la marjal de Gandia. La Conselleria d'Infraestructures ha emès un informe favorable per a la construcció d'aquest recinte esportiu de 150.000 metres quadrats, que se situarà al costat del Club de Tennis de la platja. La Generalitat autoritza el camp de golf, però no les edificacions. D'aquesta manera, el "pitch and put" no tindrà al seu al voltant xalets adossats, hotels ni construccions del propi camp de golf. La intenció del govern municipal és crear un centre esportiu global aprofitant les instal·lacions del Club de Tennis. «La zona quedarà com un espai d'oci i esportiu que dinamitzarà l'economia, crearà nous llocs de treball i serà un reclam per al turisme. El club de tennis i el camp de golf compartiran sinergies». El portaveu del govern del PP de Gandia, Víctor Soler, així ho va anunciar ahir en una roda de premsa a la qual va acudir acompanyat per la regidora no electa d'Urbanisme, Clara Carbonell. Encara és prompte per a conèixer quin és la inversió exacta d'aquesta iniciativa perquè les autoritats polítiques estan mantenint negociacions amb els *marjaleros. No obstant açò, segons va ressaltar l'edil Soler, el cost no superarà el milió d'euros. El programa electoral del Partit Popular contemplava la creació d'un camp de golf sense construccions posat que Gandia manca d'infraestructures d'aquest tipus. No obstant açò, segons va dir Soler: «Com som un govern d'acció ràpida, ens hem posat a la feina perquè prompte siga una realitat». El primer que va fer l'executiu local en arribar al govern va ser elevar una consulta a la Generalitat Valenciana per a conèixer amb detall el procés a seguir per a la construcció del camp de golf. La Conselleria d'Infraestructures, Territori i Medi ambient va remetre un informe a través del com s'indicava que l'Ajuntament de Gandia ja podia començar els tràmits per a construir un camp de golf amb un ús exclusivament esportiu i recreatiu. El document de l'Administració Autonòmica, així mateix, ressalta que no existeixen incompatibilitats amb les normes del Patricova que protegeixen l'aiguamoll, per la qual cosa la ubicació del camp de golf en el paratge és «completament legal». El primer pas que va a seguir la Corporació Municipal de Gandia després de comptar amb el permís de la Generalitat és l'elaboració d'un Pla Especial per a racionalitzar l'espai i reordenar els usos dels terrenys.\nAtraure turistes de renda alta\nEl principal objectiu de la creació d'un camp de golf és atraure a turistes de renda alta de tota Europa perquè acudisquen a Gandia no solament a l'estiu sinó durant tot l'any. El sector de restaurants i hotels sempre han reivindicat un camp de golf, com una oferta més per a contribuir a la desestacionalizació del turisme. A més, aquesta iniciativa ha comptat amb un gran acolliment per part dels clubs. El regidor popular es va anticipar a qualsevol denúncia per part de grups ecologistes o de partits de l'oposició en afirmar que no cap la crítica a aquest projecte perquè va haver-hi formacions polítiques, en clara referència al PSPV, que volia situar una Ciutat Esportiva «amb blocs de formigó en els terrenys protegits del marjal». A més, Soler va recordar que tots els partits polítics excepte el Bloc i EU van concórrer a les eleccions amb una proposta de camp de golf en els seus programes. L'alcalde de Gandia, Arturo Torró, en campanya electoral ja va manifestar que el golf és un esport que va a més i que garanteix un flux de clients durant tot l'any. «Durant l'estiu, així com en ponts i festius, el golf atén a les necessitats del turisme nacional, i durant l'hivern emergeix la demanda internacional, ja que els esportistes d'aquesta disciplina, sobretot de països del nord d'Europa, no poden practicar aquest esport a causa de les condicions climatològiques del seu lloc d'origen i es desplacen a altres destinacions», va subratllar l'alcalde. A més, Torró va assenyalar que l'actual club de tennis veurà millorades i ampliades les seues instal·lacions amb tres noves pistes, un vestuari i un gimnàs dotat de noves tecnologies.\n* font LAS PROVINCIAS\nPublicat per VALLDIGNA www.valldigna.cat a les 1:27\nDespues de tanto pelear los pequeños ayuntamientos de todos los partidos políticos : Palma, Alfauir, Villalonga, etc. que quería su campo de golf con mucho cemento, va y viene el señor Torró y sin complicarse la vida, y cumpliendo la legislación vigente, y resulta que lo hará, y encima dará mucho trabajo y dinero a la playa de Gandía.\nPrimer, de complir la legislació vigent, res de res, ni d'aprop. No ha complit res, ni tan sols ha creat encara la comissió d'urbanisme que ha de debatre el tema, ni té cap aval vàlid de la Generalitat pq aquesta no pot avalar res que no siga legal, i aquest projecte no és encara ni un projecte. Segon, no el farà. Tal com el planteja és totalment il·legal i la oposició serà tant o més forta (ja ho esteu veient) que la que van tenir la resta de camps de golf de la comarca. Tercer no donarà diners ni treball, doncs en cas de fer-se serà costejat amb diners públics, dels que haurien d'anar a altres polítiques, per tant pagat per totes i tots i dubte molt que aporte economia a una platja que ja està en el seu límit de capacitat, més bé crec que elimina economia, la que generaria una marca de qualitat pel territori, pel comerç i els hotels de la platja, un paratge municipal preparat per rebre visitants i oferir activitats que farien empreses locals eixides de la nostra universitat. Més clar aigua.


viatge plural: de juny 2010\nSi no disposes de bones vistes des de casa teva, gràcies a la tecnologia pots recórrer a una finestra amb imatges virtuals, com per exemple Winscape, que consisteix en dos televisors de plasma d'alta definició dins de dos marcs de fusta que semblen finestres autèntiques. Cada monitor projecta una imatge de forma que sembla la vista que es tindria mirant a través de dues finestres. Disposa d'una galeria d'escenes que l'usuari pot escollir per canviar el paisatge, però també es poden seleccionar les imatges que hagi gravat l'usuari pel seu compte. Els monitors ofereixen una imatge que simula el moviment normal que es dóna fora d'una finestra. A més la perspectiva canvia si ens acostem o allunyem de la pantalla. Això s'aconsegueix mitjançant un dispositiu d'infraroig que ha de portar l'usuari a sobre perquè Winscape el detecti i pugui mostrar les imatges apropiades. Les opcions d'imatges es poden controlar des de l'iPhone o amb el control remot.\nEn el video següent pots apreciar en què consisteix dita tècnica:\nQui no coneix res, no estima res. Qui no pot fer res no comprèn res. Qui no comprèn res no val res. Però qui comprèn també estima, observa, veu... Com més gran és el coneixement inherent a una cosa més gran és l'amor... Si algú creu que tota la fruita madura al mateix temps que les maduixes, no sap res sobre el raïm.\nCita de Paracels, metge, alquimista i astròleg suís (1493-1541), considerat un dels pares de la medicina moderna, qui es va rebelar contrari a la majoria dels principis establerts per la medicina hipocràtica i galènica. Els coneixements que posseïa de química, de física i d'alquímia li varen permetre trobar nous remeis amb minerals.\n(Imatge: Bodegó amb fruites de Paul Cezanne, 1879-1880)\nVal molt la pena escoltar aquesta entrevista, sobre la investigació en cèl.lules mare, feta a Blanca Miranda, que és la directora del Banc de Teixits de l'Hospital Clínic de Barcelona:\nGràcies, científics mèdics.\nHi ha tribus que quan la meteorologia precipita ballen la dansa de la pluja, podríem implantar-la per aquí...\nencara que diria que per les nostres contrades ja ballem un munt de piruetes ben particulars a ritme del pas dels paraigües entre vianants.\n(Il.lustració de Patricia Metola)\n(Poema de Joan Salvat-Papasseit: Mester d'amor)\nEls experiments elèctrics del metge-investigador francès Guillaume Duchenne (1806-1875; considerat com un pioner en la neurología y en la fotografía mèdica.), li van permetre concloure que un veritable somriure de felicitat està format no només per l'ús dels músculs de la boca sinó també pels dels ulls.\nSegons es diu en el llibre “L'autèntica felicitat”, escrit pel catedràtic de psicologia Martin E.P.Selligan, existeixen, doncs, dos tipus de somriure:\n- El primer, anomenat somriure de Duchenne (en honor al seu descobridor, Guillaume Duchenne), és genuïna. La comisura dels llavis s'aixeca i la pell del contorn dels ulls s'arruga (com les potes de gall). Resulta extremadament difícil controlar de forma voluntària els músculs encarregats d'aquests moviments, l'orbicularis i el zygomaticus.\n- L'altre somriure és anomenat Pan American (en honor a les hostesses dels anuncis de televisió de la desapareguda companyia aèria), és fingida i no presenta cap dels trets de la Duchenne. De fet guarda més relació amb el rictus que mostren els primats inferiors quan estan espantats que amb la felicitat.\nSón indicadors de felicitat predits per mitjà d'un mer frunziment del contorn dels ulls. I són molts investigadors els que han suggerit que el somriure de Duchenne indica una emoció espontània i genuïna ja que la major part de les persones no poden contreure a voluntat el múscul orbicular.


Federació de Penyes Archives - Penya Barcelonista Montgrí i Comarca Penya Barcelonista Montgrí i Comarca\nArxiu de notícies de la categoria ‘Federació de Penyes’\nXerrada Covid -19\nAmb motiu de la situació actual de la COVID-19 a Catalunya, ens plau informar-vos que el proper 30 de novembre a les 18h, la Confederació Mundial de Penyes organitzarà, per a totes les penyes i penyistes de Catalunya, una xerrada online a través de la plataforma Teams Live, amb el Dr. Antoni Trilla, Cap de Servei de Medicina Preventiva i Epidemiologia de l’Hospital Clínic de Barcelona i el Dr. Gil Rodas, Especialista en Medicina de l’Esport i Doctor dels Serveis Mèdics del FC Barcelona.\nInformar-vos que totes les persones que estiguin interessades en assistir-hi s’hauran d’inscriure, abans de les 12h del divendres 27 de Novembre, a través del formulari que trobareu al següent enllaç:.\nApartat 3. Federació: Escollir L’Empordà i la Catalunya Nord.\nApartat 4. Penya. Introduir PB Montgrí\nApartat 5. El vostre correu electrònic\nApartat 6. El telèfon no és obligatori.\nComentaris tancats a Xerrada Covid -19\nPrimer Plenari de l’any del Consell de Penyes\nEls presidents de Federació es van trobar per posar en comú els temes i les feines realitzades durant els últims dos mesos.\nComentaris tancats a Primer Plenari de l’any del Consell de Penyes\nVina a signar el teu recolzament a la demanda de la Confederació Mundial de Penyes contra la llibertat d’expressió.\nComentaris tancats a Vina a signar el teu recolzament a la demanda de la Confederació Mundial de Penyes contra la llibertat d’expressió.\nLa Confederació Mundial de Penyes demanda a la UEFA\nLa Confederació Mundial de Penyes demanda a la UEFA en defensa de la llibertat d’expressió\nEl president de la Confederació Mundial de Penyes, Antoni Guil, i l’advocat Josep Maria Coronas han presentat aquest matí la demanda al jutjat de primera instància de Barcelona.\nAixí ho han fet saber en una roda de premsa on els ponents han explicat que l’objectiu de la demanda és defensar la llibertat d’expressió dels socis, penyistes i aficionats del FC Barcelona, dret que va ser vulnerat per la sanció imposada per la UEFA arran dels càntics i estelades mostrades durant el partit de Champions al Camp Nou davant el Bayer Leverkusen.\nLa iniciativa, aprovada i promoguda per tot el moviment penyístic durant el plenari del passat 12 de desembre, vol deixar palesa la voluntat dels socis, penyistes i aficionats del FC Barcelona de defensar el seu dret a expressar-se lliurement al Camp Nou.\nAccés a tots els articles i noticies a la web de la Federació de Penyes de l’Empordà i la Catalunya Nord\nComentaris tancats a La Confederació Mundial de Penyes demanda a la UEFA\nUna jornada festiva i emotiva\nTorroella de Montgrí ha acollit aquest diumenge la I Trobada de Penyes Barcelonistes de l’Empordà i Catalunya Nord que ha comptat amb una àmplia representació del FC Barcelona encapçalada pel vicepresident de l’Àrea Social, Jordi Cardoner, i el directiu responsable de Penyes, Pau Vilanova.\nA les 9 del matí, grallers, xanclers, geganters, tambors, i diferents grups d’animació es preparaven per iniciar la cercavila que els va portar des el local social a la Plaça de la Vila i a l’esplanada de l’Espai Ter. Aquí l’actuació dels Castellers del Conflent i els Castellers de Figueres, varen tancar els actes lúdics de la jornada.\nD’altra banda, a la Seu Social de la PB Montgrí i Comarca ha tingut lloc una reunió amb les penyes de la zona i que ha comptat amb la presència també de l’exjugador i membre de l’Agrupació Barça Jugadors Pere Valentí Mora, i el directiu del Barça i reconegut empordanès, Dídac Lee.\nDesprés de la visita a la Seu Social, la comitiva s’ha traslladat fins a l’Ajuntament de la localitat del Baix Empordà, on el seu alcalde, Jordi Cordón, els ha donat la benvinguda.\nL’intens matí a Torroella de Montgrí ha continuat amb un acte institucional a l’Auditori Espai Ter per commemorar la I Trobada de Penyes de l’Empordà i Catalunya Nord.\nEl moment més emotiu, però, ha estat quan s’ha lliurat el I Premi Tito Vilanova, en record de qui va ser tècnic del primer equip del FC Barcelona. Jordi Roura i Aureli Altimira han rebut una gran ovació en memòria de l’entrenador de Bellcaire en el moment que han recollit el premi.\nLa trobada ha finalitzat amb un dinar de germanor que ha aplegat unes 500 persones.\nVeure noticia al Mundo Deportivo\nVeure noticia al Punt Diari\nVeure noticia a Info-Penyes FC Barcelona\nNota: Comunicarem la disponibilitat de les fotos una vegada classificades.\nAccés als àlbums de fotos\nResum de la Trobada per Barça Tv\nFotos de l’esmorzar i la plantada de gegants\nFotos del col.loqui al local social de la Penya\nFotos a la carpa del dinar\nFotos dels voluntaris de la PB Palafrugell\nComentaris tancats a Una jornada festiva i emotiva\nPresentat el Cartell de la I Trobada de Penyes de l’Empordà i de la Catalunya Nord\nAhir diumenge, la Junta de la Federació de Penyes Empordà-Catalunya Nord, encapçalada per el President Lluís Grau, juntament amb l’Alcalde de Torroella Sr. Jordi Cordón, va presentar el Cartell de la 1ª Trobada de Penyes Barcelonistes Empordà – Catalunya Nord, al Auditori 1899.\nVeure noticia relacionada del Mundo Deportivo\nEl programa de la Trobada en PDF\nComentaris tancats a Presentat el Cartell de la I Trobada de Penyes de l’Empordà i de la Catalunya Nord\n00.- Convenis / Descomptes amb empreses\nActes 40ª Aniversari\nAssemblees, Actes, Junta


Inici de les obres per a 51 habitatges protegits a l’Hospitalet de Llobregat. INCASÒL. Institut Català del Sòl. Generalitat de Catalunya\nInici > detalls > Inici de les obres per a 51 ...\nInici de les obres per a 51 habitatges protegits a l’Hospitalet de Llobregat\n•\tLa cooperativa Llar Unió ha iniciat la construcció de dos edificis en una parcel.la adquirida a l’INCASÒL\nLa cooperativa Llar Unió ha iniciat les obres de construcció d’una promoció d’habitatge protegit en una parcel.la que va adquirir a l’INCASÒL , situada en el barri del Gornal de l’Hospitalet de Llobregat.\nLa parcel·la està situada al sector residencial Gornal III, al carrer de Narcís Monturiol, 127, cantonada amb el carrer Fortuna. Té una superfície de 1.636,14m2 de sòl i 6.666m2 de sostre. La cooperativa té previst construir-hi una promoció de 51 habitatges de protecció oficial en règim general distribuïts en dos blocs. Els habitatges tindran una superfície aproximada de 90 m2 útils, quatre habitacions, plaça d’aparcament i traster.\nAquesta és la tercera promoció que construirà la cooperativa Llar Unió Catalònia, vinculada al sindicat UGT, al barri del Gornal de l’Hospitalet de Llobregat en parcel·les comprades a l’INCASÒL. L’any 2004, la cooperativa va entregar una promoció de 56 habitatges protegits situats al carrer Fortuna i una segona promoció, de 55 habitatges protegits, situats a la plaça de Quart.\nL’INCASÒL ha promogut els sectors residencials Gornal I, II i III on diferents cooperatives d’habitatge han construït set promocions amb un total de 405 habitatges, tots ells de protecció oficial en règim general.


Cullera incentiva el comerç local i sorteja 7.000 euros en premis | Valencia Extra\nLa campanya ‘Ara més que mai, comerç de Cullera’ ha impulsat l’activitat econòmica dels xicotets negocis de la ciutat\nL’Ajuntament de Cullera ha fet públic davant notari els 21 guanyadors i guanyadores del sorteig de la campanya ‘Ara més que mai, comerç de Cullera’, una campanya per a promocionar el comerç local i de proximitat i protegir a un sector que també ha patit les conseqüències de la Covid-19.\nAmb aquesta iniciativa el consistori ha pretés impulsar la compra als xicotets negocis de la ciutat i ajudar al desenvolupament d’un sector clau de l’economia a la ciutat.\nLa campanya de promoció del comerç local contemplava la realització d’un sorteig que s’ha celebrat aquest matí a la Casa Consistorial. És per això que el consistori ha notificat els 21 premis valorats en un total de 7.000 € per vals canviables en els distints comerços adherits a la campanya. Concretament, s’han atorgat setze premis de 250 euros, quatre de 500 euros i un de 1.000 euros.\nPer participar en aquesta, s’havien de fer compres per un valor mínim de 20 euros en els locals participants entre el 24 de novembre i l’11 de desembre, i tal com ha indicat la regidora de Promoció Econòmica, Débora Marí, «la ciutadania ha respost i la participació ha sigut molt activa».\n«La campanya s’emmarca dins de les actuacions municipals del Pla Recupera’t, un programa per tal d’impulsar i reactivar l’economia de la ciutat», ha explicat Marí. «El comerç local és idiosincràsia dels nostres barris i qui fan créixer el nostre poble», assegura l’edil.\n«Hem d’esforçar-nos en la protecció i l’enfortiment del teixit comercial de la ciutat i impulsar-lo ficant tots els mecanismes que tenim a l’abast. Amb ‘Ara més que mai, comerç de Cullera’ hem volgut incentivar les compres en els nostres xicotets negocis i donar una espenta a un sector que, tot i les adversitats, ha demostrat estar a l’altura», destaca Marí.\nCal recordar que l’Ajuntament de Cullera ja va activar unes ajudes urgents de quasi un milió d’euros (Pla Recupera’t) amb l’objectiu de protegir i donar suport a aquelles xicotetes empreses i autònoms locals que han vist afectada la seua activitat econòmica a causa de la situació extraordinària provocada per la pandèmia del coronavirus. Un programa no sols de recuperació per tal de minimitzar l’impacte econòmic, sinó també per donar continuïtat a l’activitat productiva local i fomentar l’ocupació i contractació de nous treballadors.\nCullera habilita la Casa de la Cultura per agilitzar les proves PCR\nCullera enceta una campanya per promoure el menjar per a emportar\nUn quart premi cau a Manises, Ontinyent i Cullera\nLa Torre Octogonal de Cullera es restaurarà amb una inversió pública de 247.000€\nEls Reis d'Orient arriben demà a Cullera per omplir-la de màgia\nCullera incrementa les mesures contra la Covid-19\nvint + sis =